**-สำเนาคู่ฉบับ-**

**ประกาศองค์การบริหารส่วนตำบลปากทรง**

**เรื่อง หลักเกณฑ์เกี่ยวกับจริยธรรมของพนักงานองค์การบริหารส่วนตำบลปากทรง**

----------------------------------------------

 ตามที่คณะกรรมการมาตรฐานการบริหารงานบุคคลส่วนท้องถิ่น ได้ออกประกาศ ก.ถ. เรื่อง กำหนดมาตรฐานกลางทางจริยธรรมของข้าราชการ พนักงานและลูกจ้างขององค์กรปกครองส่วนท้องถิ่น ลงวันที่ ๑๑ มิถุนายน พ.ศ. ๒๕๕๖ และประกาศ ก.ถ. เรื่อง ประมวลจริยธรรมพนักงานส่วนท้องถิ่น ประกาศในราชกิจจานุเบกษาเมื่อวันที่ 20 มกราคม 2565 เพื่อใช้เป็นหลักเกณฑ์ในการประพฤติปฏิบัติตน นั้น

 องค์การบริหารส่วนตำบลปากทรง อำเภอพะโต๊ะ จังหวัดชุมพร จึงขอประกาศหลักเกณฑ์เกี่ยวกับจริยธรรมขององค์การบริหารส่วนตำบลปากทรง เพื่อยึดถือเป็นหลักการ แนวทางปฏิบัติตนเพื่อรักษาจริยธรรม ดังต่อไปนี้

 ก. จริยธรรมหลัก

 1. ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และการปกครองในระบอบประชาธิปไตยอันมีพระมหากษัตริย์ทรงเป็นประมุข โดยยึดถือผลประโยชน์ของชาติเป็นสำคัญ ประพฤติ ปฏิบัติตนอยู่ในกรอบศีลธรรมอันดีและเทิดทูนรักษาไว้ซึ่งสถาบันพระมหากษัตริย์

 ๒. ซื่อสัตย์สุจริต รับผิดชอบต่อหน้าที่ ปฏิบัติหน้าที่อย่างตรงไปตรงมาตามกฎหมายและตามทำนองคลองธรรม โปร่งใส และมีจิตสำนึกที่ดี

 ๓. กล้าตัดสินใจ และกระทำในสิ่งที่ถูกต้องชอบธรรม และกล้าแสดงความคิดเห็นคัดค้าน หรือเสนอให้มีการลงโทษผู้ที่ทำสิ่งไม่ถูกต้อง

 ๔. คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ

 ๕. มุ่งผลสัมฤทธิ์ของงานและภารกิจขององค์การบริหารส่วนตำบลปากทรง

 ๖. ปฏิบัติหน้าที่อย่างเป็นธรรม ปราศจากอคติ และไม่เลือกปฏิบัติ โดยการใช้ความรู้สึกหรือความสัมพันธ์ส่วนตัวหรือเหตุผลของความแตกต่างทางเชื้อชาติ ศาสนา เพศ อายุ สภาพร่างกาย สถานะของบุคคลหรือฐานะทางเศรษฐกิจสังคม

 7. ดำรงตนเป็นแบบอย่างที่ดีและรักษาภาพลักษณ์ของทางราชการ ด้วยการรักษา เกียรติศักดิ์ของความเป็นพนักงานส่วนท้องถิ่น รวมทั้งปฏิบัติตนเป็นพลเมืองดีและดำเนินชีวิตตามหลักปรัชญาของเศรษฐกิจพอเพียง

 ข. จริยธรรมทั่วไป

 1. ยึดมั่นธรรมาภิบาลและอุทิศตนเพื่อประโยชน์สุขแก่ประชาชน

 2. ดูแลรักษาทรัพย์สินของทางราชการอย่างประหยัด คุ้มค่า และระมัดระวังไม่ให้เกิดความเสียหาย

 3. ต้องปฏิบัติหน้าที่ด้วยความสุภาพ เรียบร้อย และมีอัธยาศัยที่ดี

 4. มุ่งบริการประชาชน และแก้ปัญหาความเดือดร้อนของประชาชน ด้วยความเป็นธรรม รวดเร็ว เสมอภาค และเคารพศักดิ์ศรีความเป็นมนุษย์

/5. จัดทำบริการ...

-2-

 5. จัดทำบริการสาธารณะ และกิจกรรมสาธารณะ ต้องคำนึงถึงคุณภาพชีวิตที่เป็นมิตร ต่อสิ่งแวดล้อม

 6. ให้ข้อมูลข่าวสารตามข้อเท็จจริงแก่ประชาชนอันอยู่ในความรับผิดชอบของตนอย่างถูกต้องครบถ้วนและไม่บิดเบือน

 7. เรียนรู้และพัฒนาตนเองอย่างต่อเนื่อง เพื่อเพิ่มขีดความสามารถให้กับองค์การบริหารส่วนตำบลปากทรงอย่างยั่งยืน

 8. ไม่กระทำการอันมีลักษณะเป็นการขัดกันระหว่างผลประโยชน์ส่วนบุคคลกับประโยชน์ส่วนรวม

 9. ต้องปฏิบัติตามประมวลจริยธรรมอย่างตรงไปตรงมา และไม่กระทำการเลี่ยงหลักเกณฑ์เกี่ยวกับจริยธรรมของพนักงานองค์การบริหารส่วนตำบลปากทรงนี้

 หากพนักงานส่วนท้องถิ่นผู้ใดจะต้องยึดถือหรือปฏิบัติตามจรรยาบรรณวิชาชีพ ตามกฎหมายหรือข้อบังคับอื่นใดที่กำหนดไว้โดยเฉพาะ นอกจากจะต้องรักษาจริยธรรมตามประกาศนี้แล้ว จะต้องยึดมั่น ในจรรยาบรรณวิชาชีพนั้นด้วย

 จึงประกาศมาเพื่อทราบโดยทั่วกัน

 ประกาศ ณ วันที่ กุมภาพันธ์ พ.ศ. ๒๕65

 (นายอิทธิพล พูลศรี)

 นายกองค์การบริหารส่วนตำบลปากทรง

ร่าง/พิมพ์.......................

ทาน..............................

ตรวจ............................

**บันทึกข้อความ**

**ส่วนราชการ** สำนักปลัด องค์การบริหารส่วนตำบลปากทรง โทรศัพท์ 0-7765-4535

**ที่** ชพ 76301/ **วันที่**  ธันวาคม 2564.

**เรื่อง** หลักเกณฑ์เกี่ยวกับจริยธรรมของพนักงานองค์การบริหารส่วนตำบลปากทรง

**เรียน** พนักงานส่วนตำบล พนักงานจ้างองค์การบริหารส่วนตำบลปากทรง

 ด้วย องค์การบริหารส่วนตำบลปากทรง ได้ประกาศหลักเกณฑ์เกี่ยวกับจริยธรรมของพนักงานองค์การบริหารส่วนตำบลปากทรงเพื่อเป็นหลักเกณฑ์ในการปฏิบัติงานด้วยความซื่อสัตย์ สุจริต มีคุณธรรม มีความโปร่งใสปราศจากการทุจริต เพื่อเสริมสร้างคุณธรรม และความโปร่งใส ในการบริหารราชการขององค์การบริหารส่วนตำบลปากทรง อันจะก่อให้เกิดประโยชน์สูงสุดต่อประเทศชาติและประชาชน จึงขอให้พนักงานส่วนตำบล และพนักงานจ้างทุกท่านถือปฏิบัติราชการด้วยความซื่อสัตย์ สุจริต ยุติธรรม

 จึงเรียนมาเพื่อทราบและถือปฏิบัติโดยเคร่งครัด

 (นางสาวธัญวลักษณ์ จันทร์รอด)

 ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลปากทรง

-ทราบและถือปฏิบัติ